****

##### [Univerza za tretje življenjsko obdobje Velenje](https://www.facebook.com/uni.tri.velenje/?hc_ref=ARSiND7jCXId3gq8u0Tj-Pb1zptUVlZ_LiKcj3Lz-8TZfjzR1jtAzaXaGsZNWQ1yMwo)

**Vloga univerze za tretje življenjsko obdobje pri zagotavljanju e-storitev za starejše**

**The Role of Third Age University in eServices Provision for the Elderly**

Mag.Tanja Lesničar, članica

Upravni odbor univerze za tretje življenjsko obdobje Velenje,

prej vodja elektronskega poslovanja v Skupini Gorenje d.d. Velenje

<https://www.facebook.com/uni.tri.velenje>, [Tanja.Lesnicar@gmail.com](mailto:Tanja.Lesnicar@gmail.com)

Univerza za tretje življenjsko obdobje Velenje je bila ustanovljena leta 1986 in spada med eno najstarejših v Sloveniji, ki že preko 30 let skrbi za kvalitetno izobraževanje tako imenovane 'tretje generacije'. Razvoj tehnologije je bil v zadnjih treh desetletljih zelo hiter še posebej na področju infomacijsko-komunikacijskih tehnologij. Univerza ima okoli 460 članov, kar jo uvršča med večja tovrstna društva v Sloveniji. Glede na dejstvo, da nas nove tehnologije spremljajo na vsakem koraku našega vsakodnevnega življenja, želimo tudi mi našim članom kar v največji meri pomagati pri uporabi novih storitev in aplikacij.

Naši poglavitni cilji so: SPODBUJATI, RAZVIJATI, RAZISKOVATI in predvsem OMOGOČATI IZOBRAŽEVANJE STAREJŠIH ZA NJIHOV OSEBNI RAZVOJ, ZA BOLJŠANJE NJIHOVIH SOCIALNIH VLOG IN PROSTOVOLJNO SODELOVANJE V DRUŽBENEM RAZVOJU.

Vizija univerze je:

* Podpora vseživljenjskemu učenju.
* Vključiti starejše v družbo za sodelovanje v družbenem in ekonomskem razvoju skupnosti.
* Spodbujati, razvijati, raziskovati in omogočiti izobraževanje za osebni razvoj, boljšanje socialnih vlog za prostovoljno sodelovanje v družbenem razvoju.
* Izobraževanje približati potrebam, željam in strukturi starejših ljudi.
* Vzpodbujati ustvarjalnost z novim znanjem, izdelkom, storitvijo ali javno predstavitvijo.
* Raziskovati osebne in družbene posledice izobraževanja in vplivati na javnost o pomembnosti medgeneracijskega sodelovanja in razumevanja.

Vse generacije morajo dati svoj prispevek za učinkovito družbo. V sožitju generacij so skriti neizkoriščeni viri ustvarjalnega skupnega učenja, novih spoznanj, znanj, spretnosti in razumevanja. Človek najde pravo integracijo s socialnim okoljem le v delu. Zlasti v tretjem življenjskem obdobju je potreba predajanja življenjskih izkušenj mlajšim generacijam temeljna in kot taka bistven pogoj za kakovostno staranje. S hitrim razvojem tehnologij pa je potrebno sodelovanje tudi v obratni smeri, da mladi s svojim znanjem in spretnostmi uporabe novih tehnologij pomagajo starejšim generacijam pridobiti ta nova znanja.